CELEX: 62020TN0630
Language: bg
Date: 2020-10-14 00:00:00
Title: Дело T-630/20: Жалба, подадена на 14 октомври 2020 г. — MW/Парламент

11.1.2021   
            
            
               BG
            
            
               Официален вестник на Европейския съюз
            
            
               C 9/24
            
         
      Жалба, подадена на 14 октомври 2020 г. — MW/Парламент
      (Дело T-630/20)
      (2021/C 9/35)
      Език на производството: френски
      
         Страни
      
      
         Жалбоподател: MW (представител: M. Casado García-Hirschfeld, avocate)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  да обяви жалбата за допустима и основателна,
                  и вследствие от това
               
            
                  —
               
               
                  да отмени обжалваното решение от 11 декември 2019 г., с което договорът на срочно нает служител за неопределено време на жалбоподателя е бил прекратен, а дейността му — преустановена,
               
            
                  —
               
               
                  да разпореди да бъдат поправени имуществените вреди, които са на стойност 10 000 EUR плюс съответните суми, които трябва да бъдат изчислени за разноски за образование, и да бъдат поправени неимуществените вреди, определени на стойност 30 000 EUR.
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателят излага две основания в подкрепа на жалбата.
      
                  1.
               
               
                  Първо основание: нарушение на член 80 от Условията за работа на другите служители на Европейския съюз, довело до грешка в преценката и до злоупотреба с власт. Жалбоподателят твърди по-специално, че ответникът не е взел предвид всички обстоятелства, които могат да определят решението му.
               
            
                  2.
               
               
                  Второ основание: нарушение на правото на справедливи и равни условия на труд, злоупотреба с власт и нарушение на предвидената в членове 12 и 12а от Правилника за длъжностните лица на Европейския съюз забрана за всякаква форма на психически тормоз.